Millisesse osasse päevaplaanis varu jätta? Siin tuleb lähtuda ülesannete iseloomust. Parem on jätta varu peale  selliseid tegevusi, mille lõppu sa ei kontrolli (näiteks kohtumine tähtsa kliendiga). Samuti tasub jätta varuaeg ühte blokki selliste ülesannetega, mille ümberkorraldamine pole eriti keeruline (näiteks e-kirjade lugemine, telefonikõned). Ning mõistlik on planeerida varu pigem tegevusblokkide lõppu, enne lõunat ja päeva lõppu - siis on kindel, et olulised asjad toimuvad produktiivsel ajal ja mõne juhtumi venimine ei nihuta paigast järgmise tegevusbloki algust.